Handeuleum utawa godhong wungu ("Graptophylum pictum Grift") iku tuwuhan perdhu kang kalebu suku "Acanthaceae". Tuwuhan iki ngadeg jejeg lan padatan thukul ing panggonan kang cendhek. Sok-sok tuwuhan iki ditandur minangka tuwuhan hias. Dhuwuré tuwuhan iki watara 1,5 nganti tekan 3 mèter. Godhongé awarna ungu lan ana gelombang ing saubengé pinggiran godhongé. Kembangé awarna abang tuwa lan awujud bulir-bulir. Tuwuhan handeuleum iki kasebar ing saambané Indonésia.